CELEX: 62015CB0152
Language: hu
Date: 2015-10-23 00:00:00
Title: C-152/15. sz. ügy: A Bíróság (tizedik tanács) 2015. október 23-i végzése (Tribunal da Relação de Lisboa [Portugália] előzetes döntéshozatal iránti kérelme) – Cruz & Companhia Lda kontra Instituto de Financiamento da Agricultura e Pescas IP (IFAP), Caixa Central – Caixa Central de Crédito Agrícola Mútuo CRL (Előzetes döntéshozatal iránti kérelem — A Bíróság eljárási szabályzatának 99. cikke — Mezőgazdaság — A piacok közös szervezése — 3665/87/EGK rendelet — 4. cikk (1) bekezdés és 13. cikk — 2220/85/EGK rendelet — 19. cikk (1) bekezdés a) pont — Az előleg visszafizetésének biztosítékául nyújtott garancia feloldásának feltételei — A visszatérítés nyújtásának feltételei — Az exportált termékek egészségügyileg megfelelő, a jogszabályi követelményeket kielégítő, kereskedelmi minősége — A hatáskörrel rendelkező hatóság által a termékek tényleges behozatalát és vámkezelését követően végzett vizsgálat következtében megállapított tények figyelembevétele a visszatérítés odaítélésének érdekében — A Cruz & Companhia ítélet értelmezése (C-128/13, EU:C:2014:2432))

1.2.2016   
            
            
               HU
            
            
               Az Európai Unió Hivatalos Lapja
            
            
               C 38/19
            
         A Bíróság (tizedik tanács) 2015. október 23-i végzése (Tribunal da Relação de Lisboa [Portugália] előzetes döntéshozatal iránti kérelme) – Cruz & Companhia Lda kontra Instituto de Financiamento da Agricultura e Pescas IP (IFAP), Caixa Central – Caixa Central de Crédito Agrícola Mútuo CRL
   (C-152/15. sz. ügy) (1)
   
   ((Előzetes döntéshozatal iránti kérelem - A Bíróság eljárási szabályzatának 99. cikke - Mezőgazdaság - A piacok közös szervezése - 3665/87/EGK rendelet - 4. cikk (1) bekezdés és 13. cikk - 2220/85/EGK rendelet - 19. cikk (1) bekezdés a) pont - Az előleg visszafizetésének biztosítékául nyújtott garancia feloldásának feltételei - A visszatérítés nyújtásának feltételei - Az exportált termékek egészségügyileg megfelelő, a jogszabályi követelményeket kielégítő, kereskedelmi minősége - A hatáskörrel rendelkező hatóság által a termékek tényleges behozatalát és vámkezelését követően végzett vizsgálat következtében megállapított tények figyelembevétele a visszatérítés odaítélésének érdekében - A Cruz & Companhia ítélet értelmezése (C-128/13, EU:C:2014:2432)))
   (2016/C 038/28)
   Az eljárás nyelve: portugál
   
      A kérdést előterjesztő bíróság
   
   Tribunal da Relação de Lisboa
   
      Az alapeljárás felei
   
   
      Felperes: Cruz & Companhia Lda
   
      Alperesek: Instituto de Financiamento da Agricultura e Pescas IP (IFAP), Caixa Central – Caixa Central de Crédito Agrícola Mútuo CRL
   
      Rendelkező rész
   
   Az 1993. december 10-i 3403/93/EK bizottsági rendelettel módosított, a mezőgazdasági termékeket érintő biztosítéki rendszer alkalmazására vonatkozó közös részletes szabályok megállapításáról szóló, 1985. július 22-i 2220/85/EGK bizottság rendelet 19. cikke (1) bekezdésének a) pontját úgy kell értelmezni, hogy az export-visszatérítésre fizetett előleg visszafizetésének biztosítékául az exportőr által nyújtott garancia akkor hívható le, ha az érintett termékek tényleges behozatalát és vámkezelését követően végzett vizsgálat eredményeképpen megállapításra kerül, hogy e visszatérítés odaítélésének más feltételei közül az egyik feltétel, különösen az exportált termékek egészségügyileg megfelelő, a jogszabályi követelményeket kielégítő, kereskedelmi minőségére vonatkozó, az 1994. július 26-i 1829/94/EGK bizottsági rendelettel módosított, a mezőgazdasági termékek után járó export visszatérítések rendszerének alkalmazására vonatkozó közös részletes szabályok megállapításáról szóló, 1987. november 27-i 3665/87/EGK bizottsági rendelet 13. cikkében előírt feltétel nem teljesül.
   
      (1)  HL C 205., 2015.6.22.